Aga Jumalateenistuses on minu jaoks teatud müstiline ilu ja mingi kohaga endas ma seda aeg-ajalt vajan. Vajan vahendatud armu olgu peale et mul kiriku suhtes erilisi illusioone pole ja iidolit ma tast iial teha ei kavatse. Selles osaledes jaatan ma kristlust ja Kristuse põhiväärtusi ehk küll mul nondegi suhtes erilisi illusioone  ei ole. Jaatan parem läbi teenistuse kui läbi institutsiooni. Teenistus on ustavam Jeesuse õpetusele kui institutsioon. Ega see kerge ole sest meil Eestis on ju oikumeenia ja süüülekanded toimivad sama kindlalt nagu pangaülekanded ja institutsioonid selliseid ülekandeid ka teevad. Ilma ülekandetasuta muuseas. Aga eks natuke ikka olene ka sellest et kellelt. Eks olnud vast mittesuitsetajal raskevõitu Kiivitilt mittesuitsetajana armu vastu võtta kui ta näpud pisut kollakad ja teatud lõhnaga olid aga said  hakkama ikka. Nõnda minulgi võin vahendatud armu vastu võtta küll nii misogüünilt kui demoniseerijalt aga eelistaks võtta kui valida saaks kelleltki teiselt. Alati ei saa valida.